Šventųjų Kalnų nacionalinis gamtos parkas
Nacionalinis gamtos parkas „Šventieji Kalnai“ (ukr. Національний природний парк „Святі Гори“) – nacionalinis parkas, esantis Rytų Ukrainoje, Donecko srities šiaurėje, Slovjansko (11 957 ha), Lymano (27 665 ha) ir Bachmuto rajonuose. Įsteigtas 1997 m. Daugiausiai užima teritoriją palei Doneco upę jos kairiajame krante su atskirais plotais dešiniajame krante. 2014 m. parko objektai smarkiai nukentėjo per karą Donbase.